Diego, e lego ngwanabo rena yoo ga bjale a lego nywageng ya mathomong a bo-20, o ile a etela babulamadibogo ba mmalwa bao ba bego ba hlankela toropong e nyenyane ya Prudentópolis, ka borwa bja naga ya Brazil. Ketelo yeo e ile ya mo kgoma kudu; ge e le gabotse o ile a tutueletšega go hlahloba bodiredi bja gagwe lefsa. O hlalosa gore: “Ke be ke bo ja bo fodile ka phuthegong ya gešo, ke fetša diiri tše sego kae kgwedi le kgwedi bodireding. Eupša ge ke be ke etetše babulamadibogo bao gomme ke theeditše diphihlelo tša bona, ke ile ka gapeletšega go bapetša lethabo leo ba bego ba na le lona le moya wa ka wa go goga maoto bodireding. Ge ke be ke bona kamoo ba bego ba thabile ka gona le go hlalala, ke ile ka duma gore bophelo bja ka le bjona bo ka ba le morero go swana le bja bona.” Ka morago ga ketelo yeo, Diego o ile a thoma go bula madibogo.